Návrh VZN vyvesený na úradnej tabuli v obci Malá Ida dňa  5.11.2007                    
VZN vyvesené na úradnej tabuli v obci Malá Ida                     5.12.2007              
VZN nadobudlo účinnosť dňa                                                 20.12.2007                                                                                                             

Obecné zastupiteľstvo v Malej Ide  sa na svojom zasadnutí dňa 3.12.2007 uznieslo na tomto Všeobecne záväznom nariadení

Všeobecne záväzné nariadenie č. 4/2007
O podmienkach predaja výrobkov a poskytovania služieb na trhových miestach – Trhový poriadok

	Obecné zastupiteľstvo obce Malá Ida v zmysle § 6 a § 4 ods. 3 písm. i)  zákona 
č. 369 / 1990 Zb. o obecnom zriadení v znení neskorších predpisov,  zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, zákona č. 250/2007 Z.z. o ochrane spotrebiteľa v znení neskorších predpisov a zákona č. 511/1992 Zb. o správe daní a poplatkov v znení neskorších predpisov vydáva pre obec
Malá Ida toto Všeobecne záväzné nariadenie 

Čl. 1
Úvodné ustanovenie

(1)Toto všeobecné záväzné nariadenie upravuje podmienky predaja výrobkov a poskytovania služieb na trhových miestach, povinnosti fyzických a právnických osôb pri predaji výrobkov a poskytovaní služieb, oprávnenia orgánov dozoru pri kontrole dodržiavania tohto zákona.

(2)Týmto nariadením sa upravuje:
1.	určenie miest na ambulantný predaj
2.	osoby oprávnené predávať výrobky a poskytovať služby
3.	čas predaja
4.	druh predávaných výrobkov a  poskytovaných služieb
5.	zákaz predaja niektorých výrobkov
6.	podmienky predaja a povinnosti predávajúcich
7.	nájomné za predaj na trhových miestach 
8.	orgány dozoru a sankcie

Čl. 2
Určenie miest na ambulantný predaj a predaj na príležitostných akciách 

 (1)Obec Malá Ida nemá tržnicu ani tržný priestor preto je povolený v obci len ambulantný predaj a predaj na príležitostných akciách (odpustovej slávnosti a Dňoch obce). Ambulantným 

-2-

predajom a predajom na príležitostných akciách sa rozumejú rôzne prenosné predajné zariadenia ako predajný stôl, pult, stojan, ložná plocha vozidla a podobne.

(2)Ambulantný predaj v obci sa môže uskutočniť len na tomto trhovom mieste:
-  na odstavnej ploche pri novinovom stánku – bežný ambulantný predaj
- odstavnom mieste pri kostole – odpustová slávnosť
- futbalové ihrisko - Dni obce Malá Ida 
Na predaj tovaru slúži aj sála Kultúrneho domu. 
(3)Ambulantný predaj na iných verejných priestranstvách v obci je zakázaný.

Čl. 3
Osoby oprávnené predávať výrobky a poskytovať služby

(1)Na vyhradených miestach môžu na základe povolenia obce predávať výrobky a poskytovať služby:
a) fyzické a právnické osoby oprávnené na podnikanie (§ 2 ods. 2 Obch. zákonníka)
b) fyzické osoby predávajúce rastlinné a živočíšne výrobky z vlastnej pestovateľskej alebo   chovateľskej činnosti alebo lesné plodiny (zákon č. 105/1990 Zb.)
c) fyzické osoby predávajúci vlastné použité výrobky v primeranom množstve medzi sebou
d)predávať výrobky podľa odseku 1 písm. b) a c) môžu za rovnakých podmienok i občania iných členských štátov Európskej únie

Čl. 4
Čas predaja

(1)Ambulantný predaj na odstavnej ploche pri novinovom stánku je povolený v pracovných dňoch od 8.00 – 16.00 hod., v stredu do 17.00 hod. 
(2)Ambulantný predaj na odstavnom mieste pri kostole je povolený v deň konania odpustovej slávnosti v čase od 7.00 hod. do 12.00 hod.
(3)Ambulantný predaj na futbalovom ihrisku je povolený v dňoch konania osláv obce v čase od 10.00 hod. – 24.00 hod.      
(4)Predaj tovaru v sále Kultúrneho domu je povolený v pracovných dňoch v čase od 9.00 – 18.00 hod.

Čl. 5

Druhy predávaných výrobkov a poskytovaných služieb

(1)Na odstavnej ploche pri novinovom stánku sa ambulantne môžu predávať tieto výrobky:
-	drobné umelecké výrobky a predmety
-	knihy, denná a periodická tlač, originály alebo rozmnoženiny, audiovizuálnych diel alebo iných diel 
-	jedlá a nápoje určené na priamu konzumáciu na mieste
-	potravinárske výrobky, balená zmrzlina, cukrovinky (v súlade so z.č.634/1992 o ochrane spotrebiteľa v znení neskorších predpisov, z.č. 152/1995 Z.z. o potravinách, z.č. 272/1994 Z.z. o ochrane zdravia ľudí v znení neskorších predpisov, vyhláška Úradu pre normalizáciu, metrológiu a skúšobníctvo SR č. 246/1995 Z.z. o certifikácii výrobkov  
-3-

-	ovocie a zelenina
-	kvetiny
-	živá hydina – predaj hydiny z domácich chovov je možný len z chovov, ktoré sú pod stálou veterinárnou kontrolou – registrovaných chovov. Predajca živej hydiny musí zdokumentovať zdravotný stav a pôvod predávanej hydiny veterinárnym osvedčením – Zdravotným certifikátom  
-	žreby okamžitých lotérií a žrebových vecných lotérií (zákon SNR č. 194/1990 Zb. o lotériách a iných podobných hrách v znení neskorších predpisov
-	spotrebné výrobky, textilné výrobky, odevné výrobky, obuv, kozmetika, drobný tovar, papierenské výrobky, hračky, športové potreby, kozmetika 

(2)Na odstavnej ploche pri novinovom stánku sa ambulantne môžu poskytovať tieto služby:
-	brúsenie nožníc, nožov a nástrojov
-	oprava  dáždnikov
-	oprava a čistenie obuvi
-	kľúčové služby
-	 čistenie peria

(3)V sále Kultúrneho domu sa môžu predávať:
-	textil a textilné výrobky
-	odevné výrobky
-	obuv a obuvnícke výrobky
-	výrobky spotrebnej elektroniky, elektrotechnické výrobky 
-	papierenské výrobky, kozmetika, drogériový tovar, športové potreby, hračky, domáce potreby  

(4) Na futbalovom ihrisku počas Dňoch obce sa môžu predávať výrobky a poskytovať nasledovné druhy služieb:
-  cukrovinky balené
-  hračky, športové potreby 
-  bižutéria 
-  pohostinské a reštauračné služby
-  rýchle občerstvenie a stravovanie    

(5) Na odstavnom mieste pri kostole v čase odpustovej slávnosti sa môžu predávať tieto výrobky:
- cukrovinky balené
- hračky, športové potreby 
- bižutéria 

(6)Ambulantný predaj pri cestách mimo obce sa zakazuje.

(7)Na trhových miestach je zakázané poskytovať služby, ktoré ohrozujú mravnosť, urážajú náboženské cítenie a pod.
Čl. 6

Zákaz predaja niektorých výrobkov na trhových miestach

-4-

(1)Na území obce sa zakazuje predávať:
-	zbrane a strelivo
-	výbušniny a pyrotechnické výrobky
-	tlač a iné veci, ktoré ohrozujú mravnosť
-	tabak a tabakové výrobky
-	liehoviny, destiláty a spotrebiteľsky balené alkoholické nápoje, zákaz sa nevzťahuje na predaj liehovín a destilátov na Dňoch obce Malá Ida 
-	 jedy, omamné a psychotropné látky, lieky
-	automobily, motocykle, súčiastky a príslušenstvo
-	chránené druhy živočíchov, exempláre voľne žijúcich živočíchov a nebezpečné živočíchy
      živé zvieratá s výnimkou konzumných rýb, zákaz sa nevzťahuje na propagačné predajné             
      podujatia a zvody zvierat, organizované zväzmi a združeniami chovateľov.
-	chránené rastliny, exempláre rastlín a invázne druhy rastlín 

Čl. 8
Podmienky predaja na trhových miestach
1.Na trhových miestach sa smú predávať výrobky a tovary v súlade s platnou právnou úpravou a technickými a hygienickými normami. Výrobky a tovary musia byť zdravotne nezávadné. Predávajúci musí mať zdravotný preukaz, pokiaľ to osobitný zákon prikazuje.
2.Predávajúci je povinný používať ciachované váhy, miery a závažia. Tovar a výrobky je povinný predávajúci na požiadanie zabaliť tak, aby ich bolo možné prenášať. 
3.Predávané výrobky a tovary musia byť viditeľne a zreteľne označené maloobchodnými cenami, a ak je vystavený rovnaký druh tovaru vo viacerých akostných triedach, aj akostnou triedou. 
4.Lesné plody, poľnohospodárske výrobky a ďalšie poľnohospodárske produkty musia byť očistené, zbavené hrubých nečistôt a zvädnutých listov. 
5.Pri predaji húb musí mať predávajúci doklad o znalosti húb. 
6.Predávajúci musí udržiavať vyhradené miesto a jeho okolie v čistom stave a po skončení predaja ho za sebou upratať. 
7.Viesť autorizovanú inšpekčnú knihu podľa osobitných predpisov. 
8.Predávajúci na trhovom mieste musí mať povolenie na predaj vydané obcou a musí mať svoje predajné zariadenie označené menom resp. názvom. 

Čl. 9
Povinnosti predávajúcich

(1) Predávajúci je povinný predložiť orgánom dozoru:  
-	doklad o oprávnení na podnikanie 
-	doklad totožnosti
-	zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a služieb

-5-
 
-	doklad o nadobudnutí tovaru sa nevyžaduje, ak ide o predaj vlastných použitých výrobkov medzi občanmi v primeranom množstve
ďalej je predávajúci povinný
-	používať elektronickú registračnú pokladňu podľa osobitných predpisov podľa zákona č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov
-	udržiavať miesto predaja výrobkov a poskytovania služieb v čistote, po skončení predaja zanechať predajnú plochu čistú a upratanú
                                               Nájomné za predaj na trhových miestach

                                                                             Čl. 10
1.Predávajúci na trhových miestach sú povinní zaplatiť nasledovné nájomné za trhové miesto:
1.	fyzická osoba                       	1,70 €/hod
( 50,- Sk/hod)	

2.	fyzická osoba – podnikateľ	 3,30 €/hod
(100,- Sk/hod)	

3.	právnická osoba                           	 3,30 €/hod 
(100,- Sk/hod.)	
		
nájomné sa vyberá za každú začatú hodinu.
2. Predávajúci na trhovom mieste v Kultúrnom dome sú povinní zaplatiť nasledovné nájomné za trhové miesto:

1. v čase od apríla do septembra  20 €/deň   (600,-Sk/deň) 

2. v čase od októbra do marca     29,90 €/deň    (900,- Sk/deň)   

Čl. 11
Orgány dozoru a sankcie

(1) Obec ako správca predajného miesta podľa ust.§ 14b zák.č. 511/1992 Zb o správe daní a poplatkov je povinná písomne informovať správcu dane, ktorým je daňový úrad príslušný podľa predajného miesta o predávajúcom, ktorý nepoužíva elektronickú pokladnicu.    

(2)Dozor na dodržiavanie tohto nariadenia vykonáva Slovenská obchodná inšpekcia a obec Malá Ida prostredníctvom starostu obce a pracovníkov Obecného úradu.
 Za porušenie ustanovení tohto Všeobecne záväzného nariadenia  a na základe § 12 zák.č. 178/1998 Z.z. obec môže uložiť pokutu do 16.596,50 € (500.000,- Sk):
-	 fyzickej alebo právnickej osobe, ktorá zriadila trhové miesto alebo poskytovala služby bez povolenia Obce Malá Ida  alebo predávala výrobky ktorých  predaj nie je povolený obcou 
-	fyzickej alebo právnickej osobe, ktorá predáva výrobky a poskytuje služby na trhovom mieste bez povolenia alebo ktorá predáva na trhovom mieste výrobky, ktorých predaj je zakázaný alebo ktoré nie sú určené obcou v tomto všeobecne záväznom nariadení na predaj

-6-

(3)Pokutu možno uložiť do 1 roka keď orgány dozoru zistili porušenie povinností, najneskôr však do troch rokov odo dňa, keď k porušeniu povinností došlo.     

Čl. 12
Záverečné ustanovenia
											  
	(1) Na tomto VZN sa uznieslo Obecné zastupiteľstvo v Malej Ide 3.12.2007 .
(2)Toto VZN bolo vyvesené dňa 5.12.2007 a nadobudlo účinnosť 15. dňom zverejnenia na obecnej tabuli.

V Malej Ide, 5.12.2007

                                                                                            Ján Buranovský
                                                                                              starosta obce           

Vyvesené: 5.12.2007
Zvesené: 20.12.2007